พอดีแฟนกินยาคุมแผงแรกครั้งแรกตอนช่วง วันที่ 14 สิงหาคม ช่วงประจำเดือนมาวันที่ 2 กินยาไป จนวันที่ 2 กันยายน มีอะไรกับแฟน หลั่งใน ยาคุมที่ทานไปที่ผ่านมา ยาคุมมีประสิทธิภาพมีผลการคุมกำเนิดแล้วรึยังครับ โอกาสพลาดน้อยไหม
สวัสดีค่ะ การใช้ยาคุมแบบแผงรายเดือน 28 เม็ดนั้น หากได้เริ่มกินภายใน 5 วันแรกของการมีประจำเดือน จะสามารถมีเพศสัมพันธ์ได้ทันที คือยามีประสิทธิภาพตั้งแต่เม็ดแรก ดังนั้นหากหลังจากที่เริ่มกิน ได้กินมาอย่างต่อเนื่อง และกินจนครบแผง การมีเพศสัมพันธ์ไม่ป้องกันในขณะที่กินยาแทบจะไม่ทำให้ตั้งครรภ์ได้เลยดังนั้นตอนนี้ยามีประสิทธิภาพแล้ว แต่จะต้องกินให้ครบแผงด้วย คลาดเคลื่อนวันละไม่เกิน 3 ชั่วโมง และสังเกตรอบเดือนในช่วงยาที่เป็นเม็ดแป้ง 4-7 เม็ดสุดท้ายอีกครั้ง หากประจำเดือนไม่มา ควรตรวจยืนยันการตั้งครรภ์ทางปัสสาวะก่อนว่าไม่ตั้งครรภ์จริง จึงค่อยเริ่มยาแผงต่อไป